b"\n_START_ARTICLE_\nFredolic anellat\n_START_SECTION_\nH\xc3\xa0bitat\n_START_PARAGRAPH_\nApareix entre el setembre i l'octubre, \xc3\xa9s for\xc3\xa7a rar i viu en s\xc3\xb2ls \xc3\xa0cids i sota bedolls i salzes, sobretot als boscos de ribera i, de vegades, als parcs.\n_START_SECTION_\nDistribuci\xc3\xb3 geogr\xc3\xa0fica\n_START_PARAGRAPH_\nEs troba a Europa, incloent-hi la Gran Bretanya.\n_START_SECTION_\nConfusi\xc3\xb3 amb altres esp\xc3\xa8cies\n_START_PARAGRAPH_\nTricholoma cingulatum es reconeix b\xc3\xa9 pel vel (anell) ben visible. Est\xc3\xa0 molt emparentat amb Tricholoma scalpturatum, per\xc3\xb2 el primer t\xc3\xa9 una marcada olor de farina, i grogueja clarament, no presenta mai anell i nom\xc3\xa9s als exemplars molt joves s'hi poden veure les fines restes filamentoses de la cortina al peu i al marge del barret. Tricholoma terreum tampoc t\xc3\xa9 anell i no fa olor de farina. Seria perillosa la confusi\xc3\xb3 amb Tricholoma pardinum, el qual \xc3\xa9s molt m\xc3\xa9s robust i verin\xc3\xb3s.\n_START_SECTION_\nComestibilitat\n_START_PARAGRAPH_\n\xc3\x89s comestible per\xc3\xb2, alhora, for\xc3\xa7a esc\xc3\xa0s, per la qual cosa no s'hauria de recollir per al consum. A m\xc3\xa9s a m\xc3\xa9s, aquesta i altres esp\xc3\xa8cies d'aquest grup no s\xc3\xb3n gaire saboroses."